Ab tak, "Gotham" main...
Mujhay umeed hai ke tumhein pata hai, Oswald...
main tumhaaray liye kuch bhi karoonga.
Shukriya.
Miss Kringle. Khaana, Chei Moi.
Theek hai.
Yeh Kristen keliye hai.
Tou, Tetch ke saath kya hua?
Us nay apni behen ko GCPD say faraar kiya.
-Main kabhi tumhaaray saath nahin jaaongi! -Main tum say pyaar karta hoon!
-Tum paagal ho! -Nahin!
Nahin!
Tum nay usay maar diya!
Woh mar gayi. Woh faraar hogaya.
Kyunkay main nay aik afwaah suni hai ke uss ke khoon ki koi ajeeb si baat hai.
Tum jo jaanna chaahti ho woh main tumhein bata doonga.
Tumhein lekin meray liye khaana khareedna hoga.
Uss nay tumhein maar diya.
Jinhon nay tumhein nuqsaan pohnchaaya... unhein mera dard mehsoos hoga.
-Main aap say pyaar karti hoon abbu. -Main bhi meri jaan.
Mujhay tum par itna garv hai.
Khuda haafiz!
-Achi cheez ab honay waali hai. -Main itni...
Yeh daikho, pyaar ki iss say bari koi nishaani nahin,
ke do insaan apni saari zindagi saath bitaanay ka faisla karlein.
Suno, dost, hamein reception main pohnchna hai. Tou kyun naa hum chalein?
Aray, haan.
Uss ke baaray main, mujhay dar hai ke aap log wahaan nahin jaa sakeingay.
Kya yeh koi mazaaq hai?
Nahin.
Kaafi sanjeeda hai, asal main.
Tum logon ki kahin aur zaroorat hai.
-Chalo yahaan say chalein. -Haan.
-Aye, darwaaza kholo. -Sorry, hum dair nahin kar saktay.
Meherbaani, hamein nuqsaan mat pohnchaayega.
Yeh mera faisla nahin hai.
Tumhaari qismat poori tarha say James Gordon ke haath main hai.
-Aye! Suno, darwaaza kholo! -Seat belt lagaaana mat bhoolna.
-Madad karo! Madad karo! -Madad chaahiye!
Kitni khoobsoorat subha hai.
Sooraj nikla hua hai, parinday gunguna rahay hain.
Aur kehtay hain ke jeet, bahaadur insaan ki hoti hai.
Kya tumhaaray mulk main yeh kehtay hain, Olga?
Main nahin jaanta tum kya keh rahi ho.
Zaroori nahin hai.
Zaroori yeh hai ke mujhay koi mil gaya hai.
Pyaar ka kya faida, agar woh aik tarfa ho tou.
Meray paas aur koi chaara nahin, siwaaye iske ke apnay dil ka haal Ed ko bata doon.
Ab woh main samajh gaya.
Iss ka matlab hai haan.
Yeh meri ammi nay mujhay sikhaaya.
Wo mujhsay kaha karti thi, "Zindagi tumhen sirf aik sacha pyaar daiti hai, Oswald,
Jab tumhein woh mil jaaye, uss ki taraf daur kar jaao."
Tou main yehi karnay waala hoon.
Main tumhein ESL program main bhi daaloonga.
Agar tum yahaan kaam karnay waali ho, tumhein yahaan ki boli seekhni chaahiye.
Tou main nay suna ke Lee Thompkins
Alice Tetch ke khoon ko daikh rahi hai, GCPD main.
Baat samajh aati hai.
Kya tum mujhay uss say milwa saktay ho?
Aray, main samajh gayi.
Tum meri madad karnay ko tayyaar ho, sirf tab nahin jab tumhaari ex ki baat ho.
Yeh itna aasaan nahin.
Asal main, yeh bohot aasaan hai.
Tum sirf phone uthaao, uss ka number milaao,
aur uss say kaho ke Valerie Vale, uss say mulaaqaat karna chaahti hai,
Alice Tetch ke khoon ke baaray main baat karnay keliye.
Daikha? Kaafi aasaan hai.
-Woh tumhein kuch nahin bataayegi. -Woh tum mujh par chhor do.
Pata hai, mujhay iss ki aadat hosakti hai,
tumhaara mujhay meri kahaaniyon main madad karna.
Hum aik kaafi achi team hain.
Kya iss ka matlab hai tum apna naashta baantogi?
Bilkul bhi nahin.
Par sach main, tum yeh PI ka naatak karna kab chorogay?
Ab tak tumhein do case milay hain.
Aik larki mar chuki hai, aur doosri, woh tumhein kabhi mili nahin.
Baseball main isay o-fer kehtay hain.
-Main khush hoon. -Zaahir hai ho.
Tum saara din scotch pi paatay ho, aur meray saath so paatay ho.
Mujhay kaam par pohnchna hai.
Pata hai kya? Yeh acha hai.
Mujhay bata dena jab Thompkins say baat hojaaye.
Kya main tumhaari madad kar sakta hoon?
James Gordon, Jervis Tetch ke paas tumhaaray liye aik paighaam hai.
Meray dost ke saath tumhein jaana hai, sach jaannay keliye jo neechay chupa hai.
Agar tum nay aaj yeh khail nahin khaila, murda logon ka lag jaayega maila.
-Gordan baat kar raha hoon. -Hello, James.
Jervis, uss jagaah ko chhor kar nahin aana chaahiye tha jahaan tum chhupay huay thay.
Aray, main sirf chhupa hua nahin tha.
Main nay waqt ka acha istimaal kiya.
Tumhaaray baaray main sab kuch jaana.
Kaafi dilchasp maazi hai, par dardnaak bhi.
Aik baap kho diya.
Naukri haath say gayi.
Naakaam rishtay.
Aur yahaan main nay tumhaaray baaray main aik dafa bhi nahin socha.
Aray, James.
Main tumhaaray uss dimaagh main jaa chuka hoon, James.
Main nay unn jhoot ka jhumgatta daikha hai jo tum khud say kehtay ho.
Dori say baandha hua, apnay nafs ko kaamil karnay keliye.
Tum say baat karke acha laga.
Main tum sau ughalwa kar rahoonga, ke tum sach main kon ho.
Aur main tumhein yeh kartay huay paagal kardoonga.
Ab, meherbaani, apni nazar overpass ki taraf karo.
Dave aur Amy Walters say milo.
Iss subha hi shaadi hui inn ki.
Khoobsoorat function tha.
Tees second main, yeh kood kar marnay waalay hain.
Seerhiyaan lo, aur tum inhein bacha saktay ho.
Lekin, aagay sarak par, aik chhota larka khara hai.
Uss ka naam Shane hai.
Aur woh aik truck say maara jaayega, jo mera aik mauziz rafeeq chala raha hai.
Faisla tumhaara hai, James.
Tum dono ko nahin bacha saktay.
Tou kisay bachaaogay?
Tum dono ko nahin bacha saktay.
Kameenay insaan.
Acha hai. Ab tumhaari tawajjah meri taraf hai.
Woh maasoom thay, Jervis. Tumhein unhein maarnay ki zaroorat nahin thi.
Faisla tumhaara tha, James. Tum nay taqreeban unhein chhat say dhakka diya.
Call mat rakhna, James.
-James? -Kya?
87 Fulton Street. Apartment 4-C. Paanch minute main.
Police nahin, warna aur log mareingay.
Oho. Ab tou pakka hogaya.
-Kyun? Tumhein peechhay hatna hai? -Iss keliye mujhay goli maarni hogi.
Acha hai main bandooq lekar nahin ghoomti.
Meray abbu ki call aayi thi.
Woh hamaaray liye mangni ki party karna chaahtay hain.
-Main nay kehdiya hum yeh nahin chaahtay. -Theek.
Main jaanta hoon tumhein yahaan aanay main hichkichaahat horahi thi.
Aur tum meray abbu ko jaanti ho. Har cheez main zaroorat say ziyaada kar daitay hain.
Agar hum nay haan kaha tou woh hamein, pooray sheher ke saamnay khara kardeingay.
Main samajhti hoon.
Par hum nay yahaan zindagi bitaanay ka faisla kiya hai. Aur mujhay khushi hai.
Mangni ki party ohot hi achi sunaayi daiti hai.
Yeh seedhay City Clerk ke daftar main jaayeingay.
Aur yeh...
Isay Nicky The Nail ke ghar ke baahir chhor daina.
Do dafa khatkhataana, isay jalaana aur bhaag jaana.
Theek hai.
Subha bakhair, Mayor Cobblepot.
Subha bakhair tumhein, meray Chief of Staff.
Yeh aap ka din ka schedule hai.
Iss main aap ke mayor ke kaam likhay hain,
aur iss main aap ke underworld ke kingpin honay ke.
Tum sach main yahaan apnay kaam main dilchaspi lerahay ho, kyun, Ed?
Aur mujhay abhi bhi tum say itna kuch seekhna baaqi hai.
Mujhay Butch ke baaray main kuch bhi nahin mila.
Kisi tarha, woh aik haath waala bandar, bhaag gaya.
Mujhay lagta hai woh apnay puraanay groh ke paas chhupa hai.
Tumhein maayoos karnay keliye main maafi chaahta hoon.
Tum nay aisa kuch nahin kiya.
Mujhay tumhaaray baghair kuch samajh hi naa aata.
Balkay, kuch hai jo mujhay tumhein bataana hai.
Kuch bohot zaroori.
Kya baat hai, Oswald?
Pata hai kya? Main bhool jaata hoon.
Dimaagh main aaya aur aisehi chala gaya.
Kitna ghussa aata hai naa jab aisa hota hai?
Meray saath yeh kabhi nahin hota.
Pata hai kya, mujhay tum par yaqeen hai.
Tou, hum pehlay kahaan jaa rahay hain?
PS 134. Tum aik school main jaa rahay ho.
Media wahaan hogi, tou hamein chalna chaahiye.
Zabardast. Mujhay bacchay bohot pasand hain.
Sahi, bohot shukriya. Sahi.
Sunein, Cap! Main nay abhi wahaan uss bacchay say baat ki.
Aap yaqeen nahin kareingay, uska kehna hai ke Jim Gordon nay uss ki jaan bachaayi.
Aik truck ke saamnay say usay khaincha.
-Usay call karo. Abhi. -Kar chuka. Koi jawaab nahin.
Kya hua? Apni latthi bhool gaye?
Mujhay ab uss ki zaroorat nahin.
Gordan par all-points lagaao. Usay dhoond kar lekay aao.
Kya wo aadmi aap ko ajeeb sa lag raha hai? Matlab, aik aam paagal say thora ziyaada?
Aye, dost, kya tum nay daikha yahaan kya hua?
...tumhaaray liye aik paighaam hai.
James Gordon, tumhaaray liye aik paighaam hai.
Yeh kisi ke qaabu main hai.
James Gordon, tumhaaray liye aik paighaam hai.
Tetch.
Jervis.
Taqreeban kar dikhaaya, James.
Jagaah achi banaadi hai.
Sab ko mashghalay ki zaroorat hai.
Lens ke paar daikho. Aamnay saamnay baat kartay hain.
Main sochta hoon, tumhein shaadi shuda logon say kya masla hai?
Buri yaadein, shaayed?
Samajh aata hai.
Daikhtay huay ke akhri dafa jab tumnay aik aurat ko shadi ke kapron main dekha tha...
uss nay tumhaaray saamnay shotgun rakhi thi.
Suno, Jervis.
Haan, James?
-Hello? -Dobaara kabhi yeh mat karna!
Theek hai.
Yeh tumhaari behen ke baaray main hai, hai na?
Tumhaaray bekaar dimaagh main,
uss ke saath jo hua uss keliye tum mujhay doshi thehraatay ho.
Uss ke baaray main baat mat karo.
Main nay usay jaana tha, Jervis. Woh aik achi insaan thi.
Isliye woh tum say nafrat karti thi.
Isliye woh tum say chhutkaara paanay ki koshish main mar gayi.
Tumhein badla chaahiye? Khud ko maardo.
Inkaar. Badtameez. Tumhein seekhni hogi thori tameez.
Main bataata hoon, main wahaan aata hoon. Hum aamnay saamnay baat kartay hain.
Dobaara phone rakho, woh mar jaayegi.
-Kya bakwaas kar rahay ho? Kon? -Hairat angaiz, sach main.
Yeh daikhtay huay ke tumhaaray har rishtay itni buri tarha say khatam huay hain.
Aur phir bhi, tum nay dobaara date karna ka faisla kiya.
Bechari larki, usay bilkul andaza nahi tha ke woh kis ke sath bistar main jarahi hai.
Jald hojaayega. Khud hi daikhlo.
Reporter ke baaray main sab say achi baat.
Unn say kaho ke tumhaaray paas koi kahaani hai,
aur woh tumhein kahin bhi mil leingay.
Mujhay jaanay do!
Main nay usay uptown main aik mehfooz ghar main pohncha diya hai.
Tumhein yaqeen nahin hoga ke woh aadmi kitnay steak khaata hai.
Bechaara Butchie. Saara din Tabitha aur laal gosht ke ilaawa aur kuch nahin.
Pata hai, aaj ya kal, Penguin ko pata chal jayega, usay kis nay farar kiya.
-Tumhein ek plan ki zaroorat hai meri jan. -Main soch rahi hoon.
Aur uss dauraan?
Kya tum dono ke darmiyan aag dobaara jaagi ya tum abhi bhi khud ko rok rahi ho?
Daikhtay hain.
Do logon ke darmiyaan aag ki baat kartay huay.
Tum duur nahin reh paatay.
-Tetch. Woh kahaan hai? -Mujhay kya pata.
Aur agar tumhein bura naa lagay tou, Tabitha aur main kuch zaroori...
Yeh zaroori nahin tha.
Jervis Tetch nay Valerie Vale ko aaj subha aghwa karliya.
Woh aisi baatein jaanta tha jo sirf tum usay bata sakti ho.
Main jaanna chaahta hoon woh kahaan hai.
Uff, yeh aag daikh rahi ho?
Matlab, jab hum saath thay tab yeh kahaan thi?
Mujhay sirf Captain Vanilla mila.
Sach main.
-Hum kuch ghantay main bar kholeingay. -Phir munh kholo.
Pehla, mujhay nahin maaloom ke Tetch kahaan hai.
Doosra, hosakta hai woh thoray din pehlay yahaan aaya ho,
tumhaaray baaray main poochhtay huay.
-Kya poochhtay hua? -Aray wohi, sach kuch.
Khaandaan ke baaray main, GCPD ke.
Tumhaari zindagi main jo aurat hai. Usay uss main khaas dilchaspi thi.
Usay Vale ke baaray main pehlay say sab pata tha,
par main nay usay hamaaray baaray main bata diya.
Kaisay tumhein mujh say abhi bhi pyaar hai.
Raat ko akailay rotay huay sotay ho.
Aur Lee? Kya tum nay usay uss ke baaray main bataaya?
Aray, tumhara matlab hai, mujhay bhulaanay keliye tumhaari Miss Rebound? Zaahir hai.
Hum nuqsaan keliye tumhein bill bhaij deingay.
Lee, meri baat suno.
Maazrat, James. Lee phone par nahin aasakti.
Kya main message lesakta hoon?
Nahin? Acha hai.
Gotham Water and Power. Dus minute main.
Mujhat jaanna hai ke woh sahi hai. Dono, Lee aur Vale.
Tumhein jo chaahiye, mujhay uss say koi farq nahin parta. 9 minute.
James nay apnay salaam bhaijay hain.
Tou hum kahaan thay?
Aray, haan. Taaruf.
Lee Thompkins, Valerie Vale say milo.
Tum dono main aik bohot zaroori cheez aik si hai.
Tum Jim Gordon ke dil ke do tukray ho.
James Gordon, tumhaaray liye aik paighaam hai.
Jervis Tetch kahaan hai?
James Gordon, tumhaaray liye aik paighaam hai.
Haan, main jaanta hoon.
Tum nay meray sau dafa poochhnay par yehi jawaab diya.
James Gordon, tumhaaray liye aik paighaam hai.
Woh kahaan hai? Main jaanta hoon tum mujhay sun saktay ho!
Sunein, cap, aik Uni nay Gordon ko
Gotham Water and Power main jaatay daikha.
Usay kaho ke wahin rahay jab tak hum wahaan pohnchein.
Khushi hai tum aasakay, James.
Lee aur Vale kahaan hai?
Aray, tumhein drama likhna bilkul nahin aata.
Hum nuqta e urooj tak aahista aahista pohncheingay.
Yeh sirf doosra act hai, jahaan hum tension barhaatay hain.
Daayein haath par, Gotham ki maahir tareen pediatrician hai.
Baayein haath par, Channel 5 ki pasandeeda anchor.
Aik doctor aur aik sahaafi.
-Samjhay? -Haan samajh gaya.
Faisla aasaan hai, daikho.
Aik ko maaro, aur doosra aazaad jaayega.s
Par agar tumhaara jawaab hai naa, inko hazar watt ka lagega bijli ka jhatka.
Sorry, Jervis, main kisi ko nahin maar raha.
Haan, tum maarogay. Ab bandooq uthaao aur goli chalaao!
Tum mujhay dikhaana chaahtay ho main sach main kon hoon? Tou dikhaao.
Aray, main dikhaaonga.
Main ab tumhaara khail nahin khail raha.
Jim!
Ruko.
Yahaan chal kya raha hai?
Captain Barnes, aap waqt par aagaye
James ko inn do bequsoor aadmi ko maartay daikhnay keliye.
Hamein main power dhoond kar usay band karna hoga. Abhi.
Jaao!
Agar tum nahin bhi chuntay, James, anjaam tou hongay.
Nahin!
Nahin. Nahin!
-Main tumhein dhoond kar rahoonga. -Aray main intizaar kar raha hoon.
Sirf aik puraanay dost say poochna hai, anjaam tak kaisay pohnchna hai.
Yeh hamaari teesray darjay ki class hai.
Hamein aur kitnay darjay main jaana hai?
Yeh K say 12 tak ki imaarat hai.
Baara?
Par hamein har aik class daikhni zaroori nahin, hai na?
Mayor James bacchon ko parh ke sunaatay thay.
Aubrey James jaahil hai. Yeh sab jaantay hain.
Hamein shaayed aagay chalna chaahiye.
Uss larkay ke saath kya masla hai?
Woh Luke hai. Yahaan naya hai.
Hello, Luke. Main Mayor Cobblepot hoon.
Tum doosray bacchon ke saath kyun nahin khail rahay?
Kya agar unhein main acha nahin laga?
Tumhein kaisay pata agar tum koshish nahin karogay?
Aur agar unhein tum pasand naa aao,
unn ke ultay honay ka intizaar karna,
phir unhein seerhiyon say neechay dhakka day daina.
Chhotu ko sirf thori si hausla afzaayi chaahiye thi bas.
Tum mujhay abhi bhi mutaasir kartay ho, Oswald.
Ed, main tum say kuch akailay main baat karna chaahta hoon.
Mansion par khaanay pay? Aath bajay?
Main hamaaray liye aik achi si sharaab ki botal laaonga.
Lee Thompkins aur Valerie Vale, Tetch ke paas hain. Pakka?
Main nay usay Vale ko lejaatay daikha aur mainay Lee ko call ki, us nay jawaab diya.
Tou haan, kaafi hadh tak pakka.
ME ke daftar call karo. Uss ke mangetar ko call karo. Dhundo usay.
Yahaan chal kya raha hai?
Tetch mujhay doshi thehraata hai, uss ki behen ke saath jo hua, uss keliye.
Usay badla chaahiye.
Tou kya? Woh do maasoom shehri ko maar daita hai? Iss ka kya faida?
Usay dhun charhi hai mujhay dikhaanay ki ke main asal main kon hoon.
Mujhay paagal banaanay ki.
Uss nay unhein maar diya, aur main bas wahaan khara raha.
Tum kya kartay? Unn main say aik ko goli maartay?
Tum nay woh kiya jo tum kar saktay thay. Qusoor uss ka hai.
Yeh sirf mujhay tayyaar karnay keliye tha.
Woh mujh say chunnay ko kahega.
Woh mujhay Lee aur Vale ke saamnay khara karega
aur mujh say chunnay ko kahega.
-Aur agar main nay nahin chuna... -Woh dono ko maar dega.
Hum usay dhoond leingay. Yeh mera tum say waada hai.
Meri baat suno. Tetch aik sanki hai. Woh pakra jaayega.
Tum ziyaada say ziyaada poori zindagi jail main rehnay ki umeed kar saktay ho.
Yeh mat karo.
Dumpree, daikhtay hain baawarchi khaanay main kya hai.
Achi koshish thi.
Tou woh hamein tumhaaray ghar kyun laaye?
Mujhay kya pata?
Kya aisa hosakta hai ke tumhaara boyfriend ghar aaye?
Mushkil hai.
Tum jaanti ho na yeh kis baaray main hai?
Haan. Tetch apni behen keliye Jim ko doshi thehraata hai,
aur hamaaray zarye badla leraha hai.
Main iss sab say pehlay guzar chuki hoon.
Yeh bohot bara hai. Iss say kabhi spring nahin khulegi.
Waisay pata hai, ajeeb si bata hai.
Main Jim say keh rahi thi ke mujhay tumsay mulaaqaat karni hai, aur yeh rahay hum.
Daikho, main Alice Tetch ke khoon par kahaani likh rahi hoon.
Main jaanti hoon ke tum GCPD keliye yeh kaam kar rahi ho.
Tum abhi mujh say, sach main interview lainay ki tou koshish nahin kar rahi na?
Jim nay kaha tha tum mujhay nahin bataaogi.
Aur woh sahi tha.
Meray khayaal say woh bas tumhaari hifaazat kar raha tha.
Khair, Alice Tetch ke baaray main.
Main nay suna hai ke GCPD bio facility mai uss ke khoon par test kiye jaarahe hain.
Kuch kehna chaahogi?
Shaayed tum bohot hi dari hui ho
aur yeh tumhaara theek rehnay ka tareeqa hai,
ya shaayed tum paagalon ki tarha apna kaam karti ho,
jo bhi hai, mujhay sirf yahaan say nikalnay main dilchaspi hai.
Cuticle pusher say koshish karo.
Meray abbu aik police waalay thay. Unhon nay mujhay taalay kholna sikhaaya.
Main tumhein sikha sakti hoon.
Shukriya.
Aur badlay main, tum mujh say Alice Tetch ke baare mai bat kar sakti ho.
-Tum aur Jim aik doosray keliye banay ho. -Shukriya.
Taareef nahin thi.
Shukriya, Dr Calvi. Jaisay hi mujhay kuch pata chalega, main call karta hoon.
Mario subha say surgery main hai.
Uss ka kehna hai ke woh aur Lee aaj subha saath niklay thay.
Woh station jaa rahi thi. Uss ki tab say uss say baat nahin hui.
Jervis nay usay yahan pohnchnay say pehlay aghwa karliya hoga.
Uss ka agla qadam kya hai?
Tetch chaahta hai main usay dhoondoon.
Agar aisa hai tou uss nay seedha tumhein bata kyun nahin diya ke woh kahaan hai?
Pata nahin. Par aakhri baat jo uss nay kahi,
woh kisi puraanay dost ke baaray main thi, mujhay uss tak pohnchaanay keliye.
Main yahaan baith kar
Tetch ko tumhein daawat naama bhaijnay ka intizaar nahin karoonga.
Suno!
Jervis Tetch ko lagta hai ke Gotham uss ka apna khail ka maidaan hai.
Uss nay maasoom jaanein li hain.
Aur ab uss nay Lee Thompkins aur Valerie Vale ko aghwa karliya hai.
Aur jo bhi Tetch ko pakarta hai,
main zaati taur par uss ka shukkar ada karunga aur sab say achi sharab us keliye.
Ab, kaam par lago.
Meray dost ke saath tumhein jaana hai.
James Gordon, Jervis Tetch ke paas tumhaaray liye aik paighaam hai.
James Gordon, tumhaaray liye aik paighaam hai.
Aye!
James Gordon?
tumhaaray liye aik paighaam hai.
Main anjaam tak kaisay pohnchoon?
Bataaya jaayega asli imtihaan.
Aik aakhri faisla jab tum logay wahaan.
Aik dafa tea party main dobaara aaogay
jab tum Lee Thompkins ke darwaazay say andar jaaogay.
-Jim. -Abhi nahin.
Yeh chal kya raha hai? Lee kahaan hai?
Daikho, tumhein bas mujh par bharosa karna hoga.
Tum par bharosa?
Captain Barnes ke mutaabiq, woh mushkil main tumhaari wajaah say hi hai.
Tum kuch jaantay ho. Tumhein pata hai woh kahaan hai, hai na?
Apni aawaaz dheemi rakho.
-Kya Barnes jaanta hai? Woh kahaan hai? -Nahin, usay nahin pata.
Kyunkay agar woh 20 police waalon ke sath gaya, dono Lee aur Vale mar jayeingi.
Sahi.
Tou tum wahaan akailay jaa kar unhein bachaaogay, aisa hai?
Asak main, tum meri madad kar saktay ho. Chalo.
-Yaad rakho tumhein... -Samajh gayi.
Kya main tum say kuch poochh sakti hoon?
Agar woh Alice Tetch ke baaray main naa ho tou hi.
Tum dobaara Gotham kyun aayi?
Jitna main ne suna hai, tum ne South main, apnay liye, aik achi zindagi bana li thi.
-Tumhaara iss say koi laina daina nahin. -Hosakta hai.
Par tum kisi bhi sheher main ja sakti thi. Koi bhi naukri kar sakti thi.
Phir bhi tum nay Gotham aur GCPD ko chuna.
Tumhein pata hai naa ke hum dono aaj mar saktay hain?
Tou?
Main yahaan James Gordon keliye nahin aayi agar tumhein uss ki fikar hai.
Zabardast.
-Meri baari. -Theek hai.
Acha, tou tumhaara kya plan hai?
Tum azaad hogi. Hum in gundon main say aik ko bulayeingay.
Uss ke sar par kisi cheez say maareingay.
Yeh kya kiya.
-Tum abhi bhi yahaan say nikal sakti ho. -Main tumhein yahan chhor ke nahin jarahi.
Kuch aur hoga jo hum istimaal kar sakein.
Aray waah.
Tum dono masroof rahi ho.
Ab agar meherbaani tum log meray saath dining room main aao,
aaj ka mehmaan jald aajaayega.
Hamari tea party main khush aamdeed James. Hum tumhaara intizaar kar rahay thay.
Aao.
Baitho.
Meray khayaal say main khara rahoonga.
Main jo kahoonga, tum woh karogay warna khoon kharaaba hojaayega.
Aur khoon kharaabay say matlab, meray do dost goli chala deingay.
Aur phir iss khoobsoorat maiz par khoon khoon hojaayega.
Tou...
apni bandooq plate par rakho, aur hamaaray saath baitho.
Sach main?
Aaj ke din, itni sab cheezon say guzarnay ke baad bhi tumhein sochna par raha hai.
Yahaan sab ko marna zaroori nahin.
Sab theek hojaayega.
Inn say jhoot mat bolo, James.
Lee, yeh zara James ko dedogi?
Main yeh buray bartan keliye maazrat chaahta hoon.
Sach kahoon tou meri Don Falcone ke baitay say ziyaada umeed thi.
Chalo main jaanta hoon ke main tumhein shaadi ka tauhfa kya deraha hoon.
Achi sehet ke naam.
-Meray khayaal say tum hi piyo. -Meray khayaal say bhi.
Pata hai kya? Main peeyunga.
Shaabaash, James.
Ab, main shuru karna chaahoonga aik bhai aur behen ki kahaani say,
jo saalon tak alag hogaye, par unn ka pyaar kabhi khatam nahin hua.
Par khabardaar kardoon, iss ka anjaam dukh bhara hai.
Par main apni behen ko akaila nahin dhoond sakta tha.
Tou main iss aadmi ke paas gaya, James Gordon.
Jo sab nay kaha ke aik acha aadmi hai, aur aik izzat daar aadmi hai.
Aur iss achhay aadmi nay kya kiya?
Iss nay meri behen ko dhoonda, aur usay meray khilaaf kardiya!
Uss ke dimaagh main zeher bhar diya, aur phir usay maar daala!
-Kyun sahi keh raha hoon na, James? -Zaroor. Kyun nahin?
Ab, James, mujhay aisa lag raha hai ke tum sach nahin bol rahay.
Waisay koi hairat ki baat nahin, yeh daikhtay huay
ke tum khud ki sacchaayi say bhaagtay ho
apni zindagi ke har din.
Par tum iss faislay say nahin bhaag saktay.
Tum jis aurat say pyaar kartay ho woh marnay waali hai.
Mujhay sirf yeh maaloom karna hai ke woh kon hai.
Tou, hum daikhtay hain hamaaray paas kya kya hai.
Aik taraf, hamaaray paas Lee Thompkins hai.
Aqalmand. Naik.
Usay laga ke woh tumhein andhairay say bacha sakti hai.
Tumhein roshni main laa sakti hai.
Aur usay apni koshishon keliye kya mila?
Dard aur dukh.
Iss ki mat sunna, Lee.
Iss ki aankhon main daikho.
Yeh abhi bhi tum say pyaar karti hai, James.
Aur phir, Valerie Vale hai,
aik kamaal ki reporter, jis ka taaluq police waalon say hai.
Usay abhi bhi tumhaaray liye umeed hai.
Kya hoga jab isay pata chalega ke tum sach main kon ho.
Tou, yeh do hain,
ab marzi tumhaari hai.
Kis aurat ke paas tumhaara dil hai?
Tum kis say pyaar kartay ho?
Tum chaahtay ho main chunoon.
Inn bewaqoofon say kaho apni bandooq neechay karein.
Mujhay inn par yaqeen nahin ke ghalti say mujhay goli naa maardein.
Tum sahi keh rahay ho. Yeh paagal hain.
Neechay, larkon.
Ab tum apni bandooq neechay karo.
Aur main aisa kyun karoonga?
Kyunkay main tumhein goli maar doonga.
Daikho, daikho.
Tum theek ho?
Yeh tumhaara bara plan tha, James?
Naatak karo, jab tak Dr Calvi chupkay say aakar mujhay maar daalay?
Par sirf aik chhota sa masla hai.
Tumhaaray aanay say pehlay, main basement main gaya tha,
aur iss bandooq ki saari goliyaan nikaal di.
Maafi chaahta hoon, Dr Calvi. Main nay maiz 4 logon keliye set ki hai.
Dumfree, kya tum meherbaani karke doctor ko bathroom main lejaaogay?
Mera khayaal hai ke abhi bhi aik zanjeer kaam kar rahi hai.
Ab, main aur sabar nahin kar sakta!
Tum kis say pyaar kartay ho?
Tumhein pyaar ke baaray main baat karni hai? Theek hai.
Tumhaaray pyaar ke baaray main baat kartay hain.
-Ya puraanay pyaar. -Chup.
Tumhaari behen jaanti thi ke tum paagal ho, Jervis.
Bas karo.
Woh tum say darti thi.
-Woh tum say nafrat karti thi. -Bohot hogaya.
Uss nay mujhay batataya ke jab tum chhotay thay, tum nay uske sath kya kiya.
-Tumhaari soch say usay ghin charhti thi. -Jhoot! Dhoka!
Jo kahaani tum bata rahay ho, woh adhoori hai.
Woh mujh say pyaar karti thi.
Woh tum say pyaar karti thi?
Uss nay khud ko maar diya, bajaaye iss ke ke tumhaaray saath rahay.
Nahin aisa nahin!
Woh aik kaantay par koodi, aur mar gayi.
Kyunkay woh iss say behtar tha ke tum usay chhoouo.
Nahin, nahin, nahin.
Main nay usay daikha. Jab woh mar rahi thi.
Uss ka chehra,
jab usay pata tha ke woh aakhir kaar tum say mehfooz hai. Woh muskura rahi thi.
Kyunkay dard ke baawajood, woh khush thi.
Jhootay!
Woh waahid thi, jis say main nay pyaar kiya tha.
Aur tum, tum nay uss ki rooh ko jannat main bhaij diya!
Haan. Sahi. Main nay.
Tum mujhay chaahtay ho. Lee aur Vale ko jaanay do.
Mujhay rakhlo. Par unhein jaanay do.
Uff, James.
Tum mujhay behkaanay ki koshish kar rahay ho.
Par main tumhein aisa nahin karnay doonga.
Nahin, main chaahta hoon ke tum zinda raho...
aur apnay pyaar ke baghair tarpo, jaisay main tarap raha hoon.
Faisla karo.
-Nahin, main faisla nahin karoonga. -Karogay tum.
Tum faisla karogay! Zaroor karogay!
Main tumhaaray liye aasaan bana deta hoon.
Teen ginnay par, yeh bataanay ke bajaaye ke tum kis say pyaar kartay ho,
mujhay bataao main kisay maaroon.
Warna main dono ko maar doonga, jis main shadeed maza aayega.
Aik...
do...
teen...
Lee ko maar do.
Aray, aakhir kaar. Sach saamnay aagaya.
Tum nay Lee ko chuna, kyunkay tum Vale say pyaar kartay ho.
Bohot khoob.
Main tumhein hamesha say jaanta tha, James.
Iss saaray waqt tum nay sab ko yaqeen dila ke rakha, ke tum aik hero ho.
Lekin andar hi andar tum yeh jaantay thay ke tum aik villain ho.
Vale.
Dr Leslie Thompkins baat kar rahi hoon.
Please 25 Blackstone Drive par aik ambulance bhaijain. Jaldi.
Hato.
Tum theek hojaaogi, Vale. Tum sun rahi ho, tum theek hojaaogi.
Himmat mat haarna.
Mareez ka naam Valerie Vale hai. Pait main goli lagi hai.
BP 100 over 60 hai. Tachy 160 hai.
OP one tayyaar hai.
Raasta banaayein! Raasta khaali karein, meherbaani.
Yahaan say main daikh loonga.
Ed, aik aadmi zindagi main do raaston par aata hai, aur usay faisla karna hota hai.
Kya woh hifaazat aur buzdili chunta hai?
Ya woh bahaadur ban kar, sab daao par laga daita hai?
Main bahaaduri chunta hoon.
Main yeh kehnay ki koshish kar raha hoon ke...
Jo cheez main tumhein subha say bataana chaah raha tha, woh yeh hai ke
main tum say pyaar karta hoon.
Sab say achi botal chunna naamumkin hai, hai na?
Sab ilaaqay aur qadeem honay ki baat hai.
Zaahir hai, sharaab ki pairing ka bhi khayaal rakhna parta hai.
Ms Kringle?
Nahin. Aray, nahin, mera naam Isabella hai.
Maazrat main nay aap ko paraishaan kiya.
Main ziyada tar logon say bat nahin karti, par tum main kuch alag baat hai.
Nahin, nahin, please, koi...
maafi maangni ki koi zaroorat nahin.
Tum ba...
Tumhein daikh kar mujhay koi yaad aagaya, jisay main bohot arsay pehlay jaanta tha.
Tum mujhay waapis paanay ki koshish kartay ho.
Par jab main chala jaata hoon,
tum mujhay qaabu main rakhnay ki koshish kartay ho.
Main kya hoon?
Waqt.
Main Edward hoon.
Edward Nygma.
Jim, woh kaisi hai?
Abhi bhi surgery main hai.
Woh himmat waali lagti hai. Woh theek hojaayegi.
Tetch ka kya?
Poora department sheher main talaash kar raha hai. Hum usay dhoond leingay.
Tum meray paas kyun nahin aaye?
Nahin aasakta tha.
Aur mujhay laga, main dono ko bacha loonga.
-Tumhein jo sahi laga tum nay woh kiya. -Shaayed.
Aakhir main, main nay woh kiya jo woh chaahta tha.
Woh jeet gaya.
Daikhtay hain.
Mario bohot achi doctor hai. Woh usay theek kardegi.
Lee, main nay jo kaha...
Jim, abhi nahin.